Diari Oficial de la Generalitat Valenciana


Sumari del DOGV 1023, del 10-03-1989 (1989/813365)

ACORD de 27 de febrer de 1989, del Consell de la Generalitat Valenciana, pel qual s'aprova una determinada modificació de l'annex d'inversions reals dels Pressupostos de la Generalitat Valenciana.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1023

Data del DOGV
:   10-03-1989

Secció del DOGV
:   ALTRES DISPOSICIONS

Número del document
:   1989/813365


Data del document
:   27-02-1989

Organisme emissor
:   Conselleria d'Economia i Hisenda

Tipus de document
:   Acord

Anàlisi jurídica

Acord de 27 de febrer de 1989, del Consell de la Generalitat Valenciana, pel qual s'aprova una determinada modificació de l'annex d'inversions reals dels Pressupostos de la Generalitat Valenciana per a 1989.  
El Consell de la Generalitat Valenciana en sessió del dia  
27 de febrer de 1989, adoptà l'Acord següent:  
La Conselleria d'Economia i Hisenda ha proposat una modificació de l'annex d'inversions reals dels programes 611.10 »Conseller i Serveis Generals», 611.20 «Centre de Càlcul i Comptabilitat» i 612.10 «Planificació i Previsió Econòmica».  
Els canvis a realitzar suposen la inclusió d'obres en els edificis administratius de la Conselleria i la reunificació en un únic projecte per programa en els casos en què es trobaven diferenciats els projectes d'adquisició de mobiliari dels d'adquisició d'equip informàtic o de vehicles.  
D'acord amb això, en virtut del que disposa la Llei 12/1988, de 30 de desembre, de Pressupostos de la Generalitat Valenciana per a 1989, i a proposta del Conseller d'Economia i Hisenda, el Govern Valencià acorda:  
Primer  
Suprimir de l'annex d'inversions reals dels Pressupostos per a 1989 els projectes 001/000/89 «Adquisició de mobiliari i béns», 002/000/89 «Adquisició d'equips informàtics» i 003/000/89 «Adquisició vehicles», corresponents tots ells al programa 611.10 «Conseller i Serveis Generals», de la Conselleria d'Economia i Hisenda.  
Segon  
Donar d'alta en l'annex d'inversions reals dels Pressupostos per a 1989 el projecte 001/000/89 «Obres i equipament Conselleria d'Economia i Hisenda», del programa anterior, amb una anualitat per a 1989 de 31.906.1146 de pessetes.  
Tercer  
Suprimir de l'annex d'inversions reals dels Pressupostos de la Generalitat Valenciana per a 1989 els projectes 001/000/89 «Obres, instal·lació i adquisició equip informàtic» i 002/000/89 «Inversió en software» del programa 611.20 «Centre de càlcul i comptabilitat».  
Quart  
Donar d'alta en l'annex d'inversions reals dels Pressupostos de la Generalitat Valenciana per a 1989 el projecte 001/000/89 «Obres, moblament i inversions en processos d'informació» del programa anterior, amb una anualitat per a 1989 de 08.594.444 de pessetes.  
Cinqué  
Canviar la denominació del projecte 001/000/89 «Adquisició mobiliari i béns» del programa 612.10 «Planificació i Previsió Econòmica» per la de «Obres, moblament i inversions en processos d'informació».  
València, 27 de febrer de 1989.  
El Conseller Secretari del Govern Valencià,   
JOAQUIM AZAGRA I ROS